ועדת הכלכלה, כנסת 25, פרוטוקול מספר 248, 2023-12-18 00:00

דוד ביטן: שלום לכולם

דוד ביטן:  אני פותח את ישיבת ועדת הכלכלה

דוד ביטן:  על סדר-היום: ערבויות מדינה לחברות גדולות בתקופת המלחמה

דוד ביטן:  במילים "חברות גדולות" – הכוונה לחברות עם מחזור גדול, לא שהחברה היא גדולה

ישראל חרך:  עד 100 מיליון בשנה

דוד ביטן: לא, עד 100 מיליון זה מכוסה

דוד ביטן:  הכוונה ליותר מזה

קריאה: הבעיה היא מעל 400

דוד ביטן:  לא רק מעל 400, גם 300 ו-200 זה בעיה

דוד ביטן:  אני רוצה להסביר לכם

דוד ביטן:  אני דיברתי על זה עם החשב הכללי

דוד ביטן:  בגדול, פנו אליי חברות שלא מסוגלות לקבל הלוואות בתקופה הזו כי ערבות מדינה שניתנה לחברות גדולות היא יחסית לא ברורה, וזאת בניגוד לתקופת הקורונה שבה לא היתה להן בעיה

דוד ביטן:  צריך לתת להן מענה

דוד ביטן:  מצד אחד, אתם כמעט ולא נותנים פיצוי לחברות האלה

דוד ביטן:  מצד שני, אין מספיק ערבות

דוד ביטן:  אם אני הולך לפי הדוקטרינה של האוצר שאומרת: אנחנו לא צריכים לתת פיצוי לחברות מעל 400 מיליון כי הן יודעות להסתדר, הן כבר גדולות והמחזור שלהן גדול

דוד ביטן:  חוץ ממתן פתרון לעובדים שלהן, הן יודעות להסתדר

דוד ביטן:  ולכן, אין צורך לתת להן פיצוי

דוד ביטן:  אם זו המגמה, אז למה אתם פוחדים לתת להן ערבות יותר גדולה? הן יחזירו את ההלוואות שלהן

דוד ביטן:  בגדול, אם אתה הולך על אותו רעיון, אז אתה לא צריך למנוע מהן לקחת את ההלוואות האלה

דוד ביטן:  תן להן ערבות יותר גדולה

דוד ביטן:  אמר לי החשב בשיחה הטלפונית שזה לא מדויק כי כן נתתם ערבות גדולה

דוד ביטן:  אני הבנתי שהערבות יורדת אחרי 100 מיליון, ולכן שלאלו שהן עד 100 אין בעיה לקבל הלוואה, ולאלה שמעל 100 יש

דוד ביטן:  אם יש חברה עם 300 מיליון, אז ערבות המדינה יחסית הולכת ויורדת

דוד ביטן:  אני לא יודע

דוד ביטן:  הוא אמר לי שהיום זהו אותו גובה ערבות כמו בקורונה, והחברות אומרות שזה לא נכון

ישראל חרך: היה אותו גובה

ישראל חרך:  עד כמה שידוע לי, היה 80% לכולם

שחר בן צבי: לא

דוד ביטן: 	אני מבקש מכם, אנחנו רוצים לפתור את הבעיה הזו

דוד ביטן:  ברגע שחברות גדולות מקבלות פיצוי גדול, אז אין בעיה

דוד ביטן:  צריך לאפשר להן

דוד ביטן:  בניגוד למה שהוחלט אז אצלכם, לדעתי, אנחנו צריכים לתת להן ערבות יותר גדולה על מנת שיוכלו לקחת

דוד ביטן:  גם כך, למרות שאתם נותנים ערבות, הבנק הוא זה שמחליט אם לתת את ההלוואה או לא

דוד ביטן:  הוא בודק את החברה, האם היא בסדר – כן או לא, מה יכולת ההחזר שלה, והכול

דוד ביטן:       	אדוני, לפני שתדבר, ניתן את רשות הדיבור לנציגים של שתיים-שלוש חברות

דוד ביטן:  בבקשה

ישראל חרך: אני אשמח

ישראל חרך:  אני ישראל חרך

ישראל חרך:  אני שותף ומנהל באיגוד בעלי העסקים החרדים - געלט

ישראל חרך:  אנחנו מייצגים מאות חברות ועסקים

דוד ביטן: האם כולם עסקים של מעל ל - - -?     

ישראל חרך: לא, לא כולם

דוד ביטן: בישיבה הזו אנחנו מתייחסים לעסקים עם מחזור גדול, לא לחברות באופן כללי

דוד ביטן:  באופן כללי - יש את המתווה

דוד ביטן:  כנראה שהוא מספק

ישראל חרך: כן, הוא בסדר גמור

ישראל חרך:  ראשית, אנחנו באמת רוצים להודות לחבר הכנסת דוד ביטן, יושב-ראש הוועדה, על קיום הדיון הזה

ישראל חרך:  גם על מהירות הדיון, ועל ההבנה שזה נושא מאוד קריטי לקידום הכלכלה

ישראל חרך:  פנו אלינו לא מעט חברות גדולות, שמחזור הפעילות שלהן הוא מעל 100 מיליון אבל מתחת ל-400, לגבי זה שהן לא מצליחות לקבל הלוואות בערבות מדינה, כמו שאמרת

דוד ביטן: מהו אחוז הערבות היום?     

ישראל חרך: נותנים להם בערך 60% במקום 85%, כמו שנותנים לחברות קטנות ובינוניות

דוד ביטן: כמה היה בקורונה?     

ישראל חרך: 80%

ישראל חרך:  היא אומרת שלא, אבל הוא מהנהן שכן

שחר בן צבי: אני אתייחס אחר כך להכול

ישראל חרך: כחלק מהסיוע אפשר לקבל 8% מתוך המחזור הלוואה בפריסה של חמש שנים, עד מקסימום 32 מיליון לחברות עם מחזור של עד 400 מיליון

ישראל חרך:  זה אמור להיות זרז משמעותי בעזרה לאותן חברות שנפגעו בעקבות התקופה

ישראל חרך:  בבירור שעשינו אצל חברות, אנחנו מגלים שהתנאים לחברות גדולות גרועים בהרבה לעומת חברות קטנות ובינוניות, כמו שאמרנו

ישראל חרך:  דבר ראשון, הן מקבלות בערך רק 60% מהלוואה ערבות מהמדינה ולא 85% כמו העסקים הקטנים והבינוניים

ישראל חרך:  זה אומר שהמון חברות מקבלות סירוב

ישראל חרך:  בנקים לא מוכנים לאשר

דוד ביטן: כך אומרות אליך חברות שפונות אליך?     

ישראל חרך: כן, זו הנקודה המרכזית

דוד ביטן:  בגלל גובה הערבות

ישראל חרך: כן

שלום דנינו: ולמה אתה חושב שזה יעזור אם ייתנו 80% והבנק לא יאשר את זה?     

דוד ביטן: לא, הבנק יכול לא לאשר

דוד ביטן:  אבל 80% עדיף מ-60%

דוד ביטן:  אין ויכוח על זה

ישראל חרך: חברה שלא נתקעה בעקבות המלחמה, פונה לבנק ומשיגה בדרך כלל ריביות טובות יותר

ישראל חרך:  אנחנו מדברים על אותן חברות וענפים שנפגעו עכשיו במלחמה ורוצים לנסות להשיג

ישראל חרך:  הם צריכים את זה

ישראל חרך:  דווקא אותן חברות שהכי צריכות את ההלוואה, לא מקבלות אותה

ישראל חרך:  בנוסף, מחברות גדולות מעל 100 מיליון, מבקשים פיקדון של 10% מההלוואה, שנועלים אותו, במקום 5% בחברות קטנות ובינוניות

ישראל חרך:  בסופו של דבר, המטרה היא לסייע לחברות בתקופה הזו

ישראל חרך:  וכמו שאמרנו, החברות שזקוקות לכך הכי הרבה, לא מצליחות להגיש ולא נענות

ישראל חרך:      לקחנו זמן לגלות את זה

ישראל חרך:  זה ממש נראה כאילו ניסו להסתיר את הנושא זה

ישראל חרך:  זה לא מופיע, לא בקרן, לא בשום מקום

ישראל חרך:  חיפשנו וחיפשנו

דוד ביטן: מה זאת אומרת?     

ישראל חרך: לא מצאנו את הנקודה הזו שיש הבדל

ישראל חרך:  לא כתוב בשום מקום שהם מקבלים פחות מ-85%

ישראל חרך:  אלו חברות גדולות

ישראל חרך:  חיפשנו, זה לא מופיע

ישראל חרך:  כששאלתי יועצים שעוזרים לחברות להגיש, אז הם אומרים: כן, אנחנו בינינו יודעים את זה

ישראל חרך:  הם השיגו את זה מהבנקים

ישראל חרך:  פתאום רואים את זה כשניסינו להגיש את זה לבנקים

ישראל חרך:  אבל זה לא בגלוי בשום מקום

ישראל חרך:  כמו שאמרנו, למיטב ידיעתי, בתקופת הקורונה זה היה על 80%

דוד ביטן: נדמה לי שהחשב אמר לי בטלפון שזה 75%, אבל בפועל זה לא

דוד ביטן:  כינסתי את הישיבה כי בפועל זה לא

דוד ביטן:  זה נושא שאתם צריכים באמת לשקול  ולפתור את זה

דוד ביטן:  זה לא משהו שהוא לא פתיר

דוד ביטן:  זו החלטה פנימית שלכם

דוד ביטן:      האם עוד מישהו רוצה להוסיף?     

שגיא מקורי: אני אשמח

שגיא מקורי:  שלום, אני שגיא

שגיא מקורי:  אני מנכ"ל בקבוצת חברות גדולות וקטנות

שגיא מקורי:  אני מתייחס כרגע להיבט של החברות הגדולות

שגיא מקורי:  אנחנו יושבים פה כשלאף אחד המספרים לא ברורים

שגיא מקורי:  בתור מנכ"ל שצריך לתכנן ולהבין מאיפה הוא מגייס עכשיו את ההון ואיך אני מייצב את הספינה, ואלוהים יודע מתי הדבר הזה יסתיים, אני צריך ודאות

שגיא מקורי:  אבל אין ודאות

שגיא מקורי:  אני גשש-בלש בניסיון לחפש מידע איפה הדברים נמצאים

שגיא מקורי:  שנית, כחברה גדולה אני צריך לשכור יועצים שיעזרו לי לקחת הלוואה בערבות המדינה

שגיא מקורי:  אצל הקטנים זה עניין עוד יותר מסובך

שגיא מקורי:   קודם כול, בבקשה, תפשטו את זה

דוד ביטן: מה המחזור אצלכם?     

שגיא מקורי: המחזור אצלנו הוא בין 100 ל-400

שגיא מקורי:  הוא יושב באמצע

דוד ביטן: ואתה לא מצליח לקבל?     

שגיא מקורי: לא קיבלתי מהקרן

שגיא מקורי:  קיבלתי תשובה מהבנק

שגיא מקורי:  הבנק אמר לי: אתה צריך לתת ערבות כי המדינה נותנת רק 60%

שגיא מקורי:  אין לי את זה בתשובה רשמית, לא באתר של הקרן, לא באתר של החברה שמנהלת את הקרן

שגיא מקורי:  המקום היחיד שבו ראיתי התייחסות לנושא ערבות זה באיזשהו ציטוט בעיתון, הצהרה של השר

דוד ביטן: האם אף אחד לא ידע מה גובה הערבות?     

שגיא מקורי: אין, אני מחפש מסמך כי הבנק אומר לי: זה הערבות שאתה צריך

שגיא מקורי:  אני שואל אותו: אוקיי, האם יש איזשהו מסמוך של זה? הוא אומר לי: לא, זה מה שמקבלים מהקרן

שגיא מקורי:  כשאתה הולך לקרן ואתה מבקש, אז אין

שגיא מקורי:  אני בא עכשיו לדיון ואני רוצה להראות מספרים, אז אין לי אפילו את היכולת הזו

שגיא מקורי:  אני רואה שגם בתקשורת פה יש איזושהי בעיה

שגיא מקורי:  קודם כול, תפשטו את זה

שגיא מקורי:  מצד אחד, המצב גם כך מורכב, ואנחנו לא צריכים לרדוף אחרי העובדות

שגיא מקורי:  מצד שני, כשניגשנו לזה, אז - - -     

דוד ביטן: האם אתם מבקשים ערבות של 80%?     

שגיא מקורי: 80%, כן

ישראל חרך: 85%

שגיא מקורי: כמה שיותר ערבות, זה יותר יעזור

שגיא מקורי:  כי בסופו של דבר הבנק מאחור אומר: אני נותן כסף, החברה נמצאת בסיכון

שגיא מקורי:  אם המדינה נותנת לי ערבות על זה, אז זה יותר טוב

שגיא מקורי:  ככל שהערבות יותר גבוהה, אז זה יותר טוב

דוד ביטן: כמה מקבלים העסקים שהם מתחת ל-100 מיליון?     

שגיא מקורי: 85

דוד ביטן: זאת אומרת, יש פה גם בעיה פסיכולוגית מול הבנק במובן הזה שהוא אומר לכל מי שבא לבקש ממנו הלוואה שערבות המדינה היא 85%

דוד ביטן:  אבל כשעסק מעל 100 מיליון בא ומבקש, הוא גם רוצה ממנו 85

דוד ביטן:  זה בפסיכולוגיה של מנהל הבנק שיושב

דוד ביטן:  ברגע שפיצלתם את זה, יצרתם בעיה מבחינת הבנקים בשיקולים שלהם

שגיא מקורי: גם המשמעות של הכסף שאני מגייס, כש-10% ממנה ישר ננעל בבטוחה, אז גם מלכתחילה כאילו לקחתם סכום מסוים של כסף, אתם אמרתם: הכסף הזה יותר מסוכן, אז אני לא אחלק את כולו

שגיא מקורי:  אתם בעצם אומרים דה-פקטו לחברות האלה, שיכול להיות שהן צריכות את הכסף בדיוק כמו עסקים קטנים: אני פחות מנדב את הכסף, וזו בעיה

שגיא מקורי:  כל הכסף שהציעו בקורונה, לא מומש במלואו גם כשהוא היה יותר קל

דוד ביטן: 	כמה היתה הערבות בקורונה לעסקים גדולים?      

שחר בן צבי: 75%

שגיא מקורי: זה לא המצב עכשיו

דוד ביטן: והיום זה 60%

שחר בן צבי: 60%

ישראל חרך: ולא רק זה, בקורונה המדינה סבסדה עם ריבית בשנה הראשונה

דוד ביטן: וכמה היה בקורונה לעסקים מתחת ל-100 מיליון?     

שחר בן צבי: בין 85% ל-90%

אליהו ברוכי: אני עשיתי עבודה, ופניתי לאנשים בשוק ושאלתי

אליהו ברוכי:  אני רוצה לקבל פרטים בכלל על ניצול ההלוואות, כי ככל שאני מבין, יש הבדל מאוד גדול בין מה שהיה בקורונה למה שקורה עכשיו

אליהו ברוכי:  בקורונה הגישו בקשות לגוף המממן, ועכשיו מגישים את זה לחברה מטעם BDSK?     

גיל כהן: לא, לא

גיל כהן:  אותו דבר

גיל כהן:  דרך אתר אינטרנט לגוף המממן

אליהו ברוכי: אמרו לי שגם אחרי המלצות של הגוף המממן, עדיין קיבלו סירוב מהמדינה, מ-BDSK

שחר בן צבי: לא, תיכף נסביר קצת על המנגנון

אליהו ברוכי: הייתי שמח לקבל פרטים לגבי כמה נלקחו, כמה הלוואות כבר מומשו?     

דוד ביטן: אוקיי

דוד ביטן:  אדוני, בבקשה

נתנאל היימן: נתנאל היימן, התאחדות התעשיינים

נתנאל היימן:  אני תומך בדברי החברים, ולכן לא אחזור עליהם

נתנאל היימן:  לגבי הערת חבר הכנסת ברוכי – במהלך הקורונה אחוזי הניצול פורסמו באופן שוטף

נתנאל היימן:  כלומר, כמה ביקשו, כמה קיבלו וכמה סורבו, וזה עשה איזשהו סדר בדברים

נתנאל היימן:  כך גם יכולנו לדעת מה צריך לשפר ומה צריך לתקן תוך כדי תנועה

דוד ביטן: אדוני, בבקשה

גיל כהן: אני אתחיל, ומייד אתן גם לשחר להשלים את הפרטים

גיל כהן:  אני גיל כהן, סגן חשב כללי

גיל כהן:  אני אתאר בשלושה משפטים

גיל כהן:   קודם כול, מה רציונל הקרן

גיל כהן:  הרציונל הוא, בסופו של דבר, להגיע לאשראי, כמובן, לעסקים בלי נגישות לאשראי

גיל כהן:  כשבודקים, והצגנו גם בוועדת הכספים, איזה עסקים הם בלי נגישות לאשראי, כמובן שהעסקים הקטנים והבינוניים הם העסקים שהגישה ל - - -     

דוד ביטן: דווקא ההיפך

דוד ביטן:  מי שאין לו נגישות לאשראי, לא מקבל מהבנק אישור

דוד ביטן:  הרי אתה נותן ערבות, אבל הבנק מאשר את ההלוואה

דוד ביטן:  המילים "בלי נגישות", הן בעייתיות

דוד ביטן:  זה אומר שהוא לא יכול לקבל הלוואות

גיל כהן: נכון

גיל כהן:  בסופו של דבר, ערבות המדינה באה לגשר על פערי מידע

גיל כהן:  כי כשעסק קטן מגיע לבנק, לבנק אין תמיד יכולת, ובטח לא ללקוח שלו, לעשות לו חיתום, וכן הלאה

גיל כהן:  הבנק לא רוצה להתעסק עם זה בשביל כמה מאות אלפי שקלים

גיל כהן:  בדרך כלל הבנק מכיר עסקים גדולים, ואת יכולת החיתום שלהם

דוד ביטן: דווקא בגלל זה הוא לא מאשר – זו הבעיה

גיל כהן: זהו

גיל כהן:  קודם כול, בהקשר הזה אנחנו התחלנו, ואנחנו משפרים תוך כדי תנועה

גיל כהן:  כמו שאתם יודעים, התחלנו עם 80 ק"מ, ופתחנו לכל הארץ

גיל כהן:  התחלנו עם 400 מיליון והגענו למחזור של מיליארד

גיל כהן:  כלומר, בהקשר הזה אנחנו כן מנסים לשפר כמה שיותר

גיל כהן:  תיכף נספר על כמות הסירוב בעסק

גיל כהן:  אבל הסירוב כרגע הוא מאוד מאוד נמוך בקרן עסקים קטנים, גם הגדולים וגם הקטנים, ותיכף נתאר

גיל כהן:  דרך אגב, כל סירוב מגיע גם אלינו

גיל כהן:  אנחנו כמדינה צריכים לדעת ולבדוק ולאשר כל סירוב, וזה גם מנגנון שעשינו על מנת לראות שסקטורים לא מסורבים או חלקים מסוימים מהעסקים, וכן הלאה

גיל כהן:       אני מקבל לגמרי את נושא המידע

גיל כהן:  נושא המידע יפורסם בדיוק השבוע

גיל כהן:  חיכינו שיהיה טיפה מידע כי הקרן היא בסך הכול חדשה

גיל כהן:  השבוע נפרסם מידע בדיוק, כמה ניגשו, אושר

דוד ביטן: אני מקווה שתפרסם את המידע אחרי שתעשה תיקון לגובה הערבות

גיל כהן: זה לגבי הדבר הזה

גיל כהן:  אני אתן לשחר להציג כמה נתונים מאוד מעניינים עד עכשיו

שחר בן צבי: קודם כול, הקרן הזו פותחה על בסיס מסקנות קרן הקורונה

שחר בן צבי:  בקרן הקורונה ראינו שהרבה מאוד עסקים, שלא בהכרח היו צריכים לקבל הלוואה במסגרת הקרן, קיבלו

שחר בן צבי:  מה הכוונה? שנותני האשראי העדיפו לתת את ההלוואות קודם כול לעסקים הגדולים על חשבון העסקים הקטנים והבינוניים, ואנחנו רצינו למנוע את הדבר הזה

שחר בן צבי:  צריך לזכור שהלוואה של עסק גדול אחד שקולה להלוואות של מספר רב של עסקים קטנים ובינוניים

שחר בן צבי:  שנית, היו אחוזי סירוב מסוימים בקרן הקורונה, ואנחנו רצינו לפתח איזשהו מנגנון בקרה

שחר בן צבי:  ולכן, כל בקשה היום שנדחית על ידי נותן האשראי, שהיא לא קשורה לסיבות של אי שיתוף פעולה מצד הלקוח או אי עמידה בתנאי הקרן, אוטומטית, ללא התחשבות בהמלצתו של נותן האשראי, עולה לאיזושהי ועדה, שנקראת "ועדת אשראי", שמפקחת על התהליך

שלום דנינו: קודם כול, כל הכבוד לכם כי זה לא היה בקורונה, ובאמת אחוזי הסירוב היו 60%

שלום דנינו:  אם תצליחו לעשות את מה שעשיתם עכשיו, אז אני מצדיע לכם

שחר בן צבי: תודה רבה

שחר בן צבי:  זו אחת המסקנות שלנו

אליהו ברוכי: וכמה זמן לוקח להחזיר תשובה?     

שחר בן צבי: זה תלוי בעסק וביכולות שלו

שחר בן צבי:  לפעמים, אתה יודע, הם לא בבית וכו'

שחר בן צבי:  תשובה לעסק ניתנת בין שבוע ל-35 ימים, תלוי ביכולת שלו להעביר את המסמכים

אליהו ברוכי: אם עסק אמר לי שהוא קיבל תשובה מהגוף המתאם רק אחרי חודשיים, זה לא נכון?      

שחר בן צבי: לא גוף מתאם, גוף מממן

אליהו ברוכי: לא

אליהו ברוכי:  הוא אמר שהגוף המתאם ענה לו תשובות שחסרים לו מסמכים שהוא כבר שלח – לא משנה

שחר בן צבי: אני אשמח לבדוק פרטנית

שחר בן צבי:  אנחנו כל הזמן מקבלים, ואנחנו גם כל הזמן עושים בקרה

שחר בן צבי:  אנחנו רוצים להשתפר במקומות שבהם אנחנו צריכים להשתפר

שחר בן צבי:  תביאו לי את פרטי העסק ונבדוק את זה עד הסוף

שחר בן צבי:  אנחנו גם אומרים לנותני האשראי שאנחנו כל הזמן עושים את החתכים האלה וכו'

שחר בן צבי:       מבין הבקשות שהיום נדונו, גם בסמכות הפנימית של נותני האשראי וגם בוועדות האשראי, 77% מהבקשות אושרו

שחר בן צבי:  זו קפיצה משמעותית ביחס ל - - -     

דוד ביטן: יפה מאוד, כל הכבוד     

ישראל חרך: וכמה אחוז מתוך הסכום שביקשו?     

שחר בן צבי: אני לא ידעתי את נושא הדיון, ולא יכולתי להציג את הפילוחים האלו

שחר בן צבי:  אם הייתי יודעת שזו המטרה, הייתי מנסה כמובן להשיג את הנתונים

שחר בן צבי:  אנחנו לא מנסים להסתיר שום דבר

שחר בן צבי:  להיפך, אנחנו מנסים להיות שקופים ולהציג את הנתונים

אליהו ברוכי: כמה אושרו בקורונה?     

שחר בן צבי: 56%, אם אינני טועה

דוד ביטן: יש עלייה, וזה יפה מאוד

שחר בן צבי: כן

שחר בן צבי:  אגב, 93% מהבקשות הן בקשות לעסקים קטנים ובינוניים, ואני חושבת שזה גם נתון מאוד מאוד חשוב

דוד ביטן: ברור, זה בסדר גמור

דוד ביטן:  אני בעד זה

שחר בן צבי:  בסך הכול, כבר הועמדו במסגרת הקרן כ-2 מיליארד שקלים

שחר בן צבי:  זה כספים שכבר ניתנו ללקוחות

שחר בן צבי:  עושים פה כל הזמן את ההשוואה, אבל בקרן הקורונה הסיכון היה שונה

שחר בן צבי:  עשינו הפקת לקחים, וראינו שהרבה מהדברים שהיו שם לא טובים

דוד ביטן: מצוין

דוד ביטן:  אבל עשיתם הפקת לקח אחד במהופך

דוד ביטן:  אתם אומרים שבקורונה העסקים הגדולים קיבלו עדיפות, ולכן תיקנתם את זה

דוד ביטן:  אבל יש עסקים גדולים שגם צריכים, אין מה לעשות, ללא קשר לעובדה שהבנקים רוצים לתת להם יותר את זה כי הם יותר חזקים

דוד ביטן:  יש עסקים חזקים שנפגעו בצורה בעייתית במלחמה, וגם להם צריך לעזור - אין מה לעשות

שגיא מקורי: אני רוצה לחלוק על הנחת יסוד

שגיא מקורי:  ההלוואה שאתם נותנים היא פחות מהלוואה בתאי שוק

שגיא מקורי:  כלומר, אם אני עסק ואני בא לקחת הלוואה דרך ערבות המדינה, אני אוטומטית לוקח הלוואה בתנאים פחות טובים

שגיא מקורי:  כלומר, לבוא ולהגיד שנלקחו הלוואות לעסקים שלא צריכים את זה – אני לא מכיר אף מנכ"ל שייקח הלוואה פחות טובה שהוא לא צריך אותה

שחר בן צבי: למה היא פחות טובה?     

שגיא מקורי: כי הריביות שאני מקבל דרך הלוואה בערבות המדינה הן יותר גבוהות מההלוואות שאני לוקח, אם אני יכול, בשוק הפרטי עם הון שלי וערבויות שלי

שגיא מקורי:  כלומר, כל מי שניגש מלכתחילה להלוואה בערבות המדינה, לוקח הלוואה פחות טובה

שגיא מקורי:  אז לבוא ולהגיד שאנשים לקחו הלוואות שהם לא צריכים - - -     

אליהו ברוכי: למה הוא לוקח אותה?     

דוד ביטן: כי אין לו ברירה

דוד ביטן:  הוא לא סתם הולך ומבקש בערבות

שגיא מקורי: כי אין לי ברירה

שגיא מקורי:  לבוא ולהגיד שיש עסק שלקח בערבות המדינה כשהוא לא צריך, אז צריך להעיף את המנכ"ל הזה

שלום דנינו: שחר, שאלה שמתחברת להערת הבחור

שלום דנינו:  האם 10 מיליארד שהעמיד בנק ישראל בפריים מינוס 2, והוא נותן אותם בפריים לעסקים קטנים ובינוניים, חופף למה שאת אומרת?     

שחר בן צבי: כן

שלום דנינו: אז בינתיים שרפנו 2 מיליארד?     

שחר בן צבי: כן

שחר בן צבי:  למעשה, בנק ישראל הלווה את הכסף הזה לחלק מנותני האשראי בקרן, מהבנקים וחברות כרטיסי האשראי, ואנחנו דרשנו

שחר בן צבי:  אני יודעת שיש בעיות עם המתווה

שחר בן צבי:  אני מכירה את זה

שחר בן צבי:  אנחנו דרשנו שזה ישורשר

שחר בן צבי:  צריך לזכור שמתווה הסיוע של בנק ישראל הוא לעסקים זעירים

שחר בן צבי:  זה עסקים של עד 25 מיליון שקלים

שחר בן צבי:  יחד עם זאת, אנחנו כבר רואים שהרבה מאוד הלוואות בקרן ניתנות בדיוק במרווח הזה

שחר בן צבי:  זאת אומרת, עסק קטן שמבקש היום לקבל הלוואה בקרן, מקבל אותה במרווח של פריים, והממוצע היום בקרן הוא 1

שחר בן צבי: 27, שזה פחות מהמרווח שאנחנו דרשנו כמרווח מקסימלי בקרן

שחר בן צבי:  אנחנו נשמח להמשיך את הדיון ולהבין באמת קצת יותר

דוד ביטן: חבר הכנסת בליאק, האם רצית להגיד משהו?     

ולדימיר בליאק: לא

דוד ביטן: אני חושב שאפשר לסיים את הדיון

דוד ביטן:  הבנתם את הבעיה

דוד ביטן:  אני חושב שצריך לעזור, קודם כול, לעסקים הקטנים, שהם יותר פגיעים במלחמה, ואין ויכוח על זה

דוד ביטן:  אבל לא צריך לשים את העסקים הגדולים בצד

דוד ביטן:  אם יש להם בעיות, גם הם צריכים לקבל עזרה

דוד ביטן:  בקורונה האחוז היה 75% ערבות

דוד ביטן:  אני לא אומר שצריך 85%, זה נראה לי גם כן מוגזם

דוד ביטן:  אבל לפחות להשוות את זה עם הקורונה ל-75%

דוד ביטן:  שיהיה 60% עסקים קטנים, 75% עסקים יותר גדולים

דוד ביטן:  תחשבו על זה

דוד ביטן:  זה נותן מענה לעסקים הגדולים שהם בבעיות בעקבות המלחמה

דוד ביטן:  לא לכל אחד יש בעיה בעקבות המלחמה, להם כנראה יש

דוד ביטן:  את גם שומעת שהריבית היא יחסית יותר גבוהה מריבית שהוא לוקח בשוק הרגיל כשהוא צריך הלוואה

דוד ביטן:  מהשיקולים האלה, אני חושב שכן צריך ללכת לקראתם

דוד ביטן:  זה לא פוגע בהלוואות לעסקים הקטנים כי עברנו חודשיים מהמלחמה

דוד ביטן:  מי שהיה זקוק להלוואות, כבר רץ וביקש אותן

דוד ביטן:  ועצם העובדה שעסק גדול יקבל היום הלוואה, זה לא פוגע בעסקים הקטנים שכבר קיבלו 2 מיליארד שקל

דוד ביטן:  זה מה שאנחנו מבקשים מכם

דוד ביטן:  אני מבקש שתשקלו את זה

דוד ביטן:  תגידו את זה גם לחשב הכללי

דוד ביטן:  אני חושב שמן הראוי שתעשו תיקון בנסיבות האלה

דוד ביטן:      	חבר הכנסת בליאק, בבקשה

ולדימיר בליאק: במהלך העבודה על חוק הפיצויים לעסקים בגין אוקטובר-נובמבר, התעוררה הסוגיה של הסיוע לעסקים עם מחזור מעל 400 מיליון שקל

ולדימיר בליאק:  בעקבות פנייתי ופניית חברים נוספים, המחזור עלה קודם לחצי מיליארד שקל, ובהמשך גם למיליארד שקל

ולדימיר בליאק:  לפחות ניתן מענה חלקי

ולדימיר בליאק:  סוגיית הריבית היא סוגיה נפרדת וצריך לדון בה

שלום דנינו: מר כהן, בתחילת התהליך הזה של המתווה, חשבתי שבאמת חשוב שהחברות הגדולות, שהן דווקא מעל 400 מיליון, ואין מאות כאלה, - - -     

דוד ביטן: אנחנו לא מדברים פה על 400 מיליון, אנחנו מדברים עד 400 ומ - - - 400

דוד ביטן:  אבל גם 400

דוד ביטן:  אם הם זכאים, אז הם - - -     

שלום דנינו: נכון

שלום דנינו:  דווקא החברות האלה, מכיוון שהן מעסיקות המון עובדים, ומכיוון שהן חשובות גם לתוצר, כדאי לעשות פגישות אישיות ולראות איפה הלחץ שלהן, ולתת מענה ממש פרטני, כי זה לא הרבה חברות

שלום דנינו:  אחרי שסיימתם באמת את העבודה הקשה בנושא המתווה הכללי, אני חושב שאתם יכולים עכשיו טיפה להתפנות לחברות ברמה הזו

שלום דנינו:  זה יהיה ממש מצוין

גיל כהן: בשמחה, תמיד

אליהו ברוכי: האם יש עמותות שביקשו הלוואות וקיבלו הלוואות? האם יש לכם נתונים על זה?     

שחר בן צבי: אני לא חושבת שעמותות הגישו בקשות

שחר בן צבי:  אבל אני צריכה לבדוק את הנתונים

אליהו ברוכי: יש כאלה שהגישו וסורבו

קריאה: רשמית אפשר להגיש

קריאה:  מעשית, גם אני לא נתקלתי אף פעם בעמותה

שחר בן צבי: לא, יש עמותות שהגישו

דוד ביטן: אבל מה יש לעמותה לבקש? אם יש לעמותה, היא - - -     

אליהו ברוכי:  בהתחלה לא פורסם בחברות ברזל, ואחרי זה תיקנו שאפשר

אליהו ברוכי:  מנתונים שלי, עמותות הגישו וסורבו

דוד ביטן: לעמותות קשה לקבל הלוואה

דוד ביטן:  הן צריכות אישור

דוד ביטן:  זה לא עסק שיכול לקבל הלוואה

אליהו ברוכי: הן יכולות לקבל

אליהו ברוכי:  גם בערבות מדינה וגם בחרבות ברזל, - - -     

דוד ביטן: אבל צריך לעבור תהליך מסוים

דוד ביטן:  זה תהליך אחר לגמרי

שחר בן צבי: כן, כן

שחר בן צבי:  התהליך שונה בגלל מבנה הבעלות

שחר בן צבי:  יש לנו מסלול ייעודי בקרן לעמותות, שבמסגרתו קיבלו הלוואות, וגם במסלול הכללי יש עמותות שקיבלו

שחר בן צבי:  במסלול חרבות ברזל, ספציפית במלחמה, אנחנו לא מכירים

שחר בן צבי:  בכל מקרה, אם העמותה סורבה, היא היתה חייבת לעלות, כמו שאמרנו

שחר בן צבי:  אם אתה יודע להגיד, אני אבדוק

אליהו ברוכי: בסדר גמור

שלום דנינו: האם אתם יכולים לשנע את הכסף שהקציתם, את ה-10 מיליארד, דרך בנק ישראל, גם לטובת העסקים היותר גדולים? כי שם זה היה מיועד לעסקים קטנים

שחר בן צבי: ההלוואות המוניטריות של בנק ישראל ניתנו לעסקים עם מחזור של עד 25 מיליון שקלים

שלום דנינו: וגם אם לא מנצלים את כל הכסף, לא יהיה אפשר להזיז?     

שחר בן צבי: לא

שחר בן צבי:  כי בנק ישראל עשה את הניתוח שלו, וראה שהאוכלוסיות שהכי נפגעות זה העסקים האלה עם המחזורים האלה

דוד ביטן: הינה, יש לך עוד סיבה

דוד ביטן:  הם גם מקבלים מהצד הזה, וגם מהצד הזה

שחר בן צבי: כן

שחר בן צבי:  צריך להוכיח פגיעה - - -   

דוד ביטן: לכן, צריך להקצות משהו לעסקים היותר גדולים

דוד ביטן:  זהו? סיימנו? אנחנו מצפים לתשובה שלכם, בסדר?     

שלום דנינו: פגישה חיובית

שלום דנינו:  דיון באמת חיובי

שלום דנינו:  כל הכבוד

דוד ביטן: תודה רבה

דוד ביטן:  הישיבה נעולה